2. ลักษณะการประกอบธุรกิจ

บริษัทเป็นผู้ผลิตและส่งออกผลิตภัณฑ์สับปะรดและผลไม้บรรจุในภาชนะปิดผนึก
มีไร่สับปะรดและโรงงานอยู่ที่จังหวัดชลบุรี ภายใต้เครื่องหมายการค้าของลูกค้าและของบริษัท
โดยขายผ่านตัวแทนจำหน่ายและผู้นำเข้า เพื่อขายตรงให้แก่ลูกค้าในแต่ละประเทศ
เครื่องหมายการค้า “SIAM FOOD” เป็นที่รู้จักของผู้ซื้ออย่างกว้างขวางทั่วโลก

เพื่อให้การผลิตมีประสิทธิภาพและการบริหารต้นทุนที่ดียิ่งขึ้น
บริษัทจึงได้ทำสัญญากับบริษัทผู้ผลิตกระป๋องรายใหญ่แห่งหนึ่ง
เพื่อจัดเตรียมกระป๋องเปล่าให้บริษัทได้ใช้ผลิตตลอดเวลา
เป็นการลดการลงทุนด้านเครื่องจักรผลิตกระป๋อง และเงินทุนหมุนเวียนได้ส่วนหนึ่ง

บริษัทมีธุรกิจทางด้านการพัฒนาที่ดิน โดยร่วมลงทุนใน บริษัท อีสเทิร์น ซีบอร์ด อินดัสเตรียล
เอสเตท (ระยอง) จำกัด ในสัดส่วนร้อยละ 40 ของทุนจดทะเบียน 358 ล้านบาท เป็นเงิน
143.2 ล้านบาท ซึ่งใช้ที่ดินส่วนใหญ่ของไร่บริษัท เพื่อพัฒนาเป็นนิคมอุตสาหกรรมในจังหวัดระยอง
จำหน่ายให้แก่นักลงทุนทั้งชาวไทยและชาวต่างประเทศ และมีผู้ถือหุ้นอื่นที่ถือหุ้นตั้งแต่ร้อยละ 10
ของทุนจดทะเบียน ได้แก่ บริษัท เหมราชพัฒนาที่ดิน จำกัด (มหาชน) ถือหุ้น 60 %

บริษัทได้ขยายธุรกิจด้านการปลูกมันฝรั่งและข้าวโพดหวาน เพื่อเป็นวัตถุดิบให้แก่โรงงาน

อุตสาหกรรมอาหารแปรรูป โดยร่วมลงทุนในบริษัท สยาม อะโกร โปรดิวส์ จำกัด เมื่อวันที่ 1
ธันวาคม 2546 บริษัทถือหุ้นในสัดส่วนร้อยละ 55 ของทุนจดทะเบียน 25 ล้านบาท เป็นเงิน 13.75
ล้านบาท และมีผู้ถือหุ้นอื่นที่ถือหุ้นตั้งแต่ร้อยละ 10 ของทุนจดทะเบียน ได้แก่ บริษัท เอทีซี ซัพพลาย
(1993) จำกัด ถือหุ้น 45 %

1. โครงสร้างรายได้

หน่วย : 1,000 บาท

+------------------------+--------+-----+--------+-----+-------+-----+
| ผลิตภัณฑ์                 | 2549   | %   | 2548   | %   | 2547  | %   |
+------------------------+--------+-----+--------+-----+-------+-----+
| สับปะรดบรรจุกระป         | 1,2    | 52  | 1,3    | 56  | 1,21  | 54  |
| ๋องและผลไม้บรรจุถ้วยพลาสติก | 18,160 | .03 | 07,647 | .50 | 4,182 | .32 |
|                        |        |     |        |     |       |     |
| น้ำสับปะรดเข้มข้น          | 5      | 21  | 4      | 17  | 50    | 22  |
|                        | 11,248 | .84 | 14,768 | .92 | 8,596 | .76 |
| ข้าวโพดหวาน             |        |     |        |     |       |     |
| ผลไม้รวมและผลไม้อื่น       | 4      | 18  | 3      | 15  | 26    | 11  |
|                        | 30,943 | .41 | 65,473 | .79 | 4,061 | .81 |
| อื่น ๆ                   |        |     |        |     |       |     |
|                        | 80,402 | 3   | 67,605 | 2   | 5     | 2   |
|                        |        | .43 |        | .92 | 1,011 | .28 |
+------------------------+--------+-----+--------+-----+-------+-----+
| รวมทั้งสิ้น                | 2,2    | 95  | 2,1    | 93  | 2,03  | 91  |
|                        | 40,753 | .71 | 55,493 | .13 | 7,850 | .17 |
| ส่วนแบ่งกำไรในบริษัทร่วม    |        |     |        |     |       |     |
| และกิจการร่วมค้า          | 59,974 | 2   | 80,071 | 2   | 7     | 3   |
|                        |        | .56 |        | .92 | 7,957 | .49 |
| รายได้เงินปันผล           | -      |     | -      |     |       |     |
|                        |        | -   |        | -   | -     | -   |
| ดอกเบี้ยรับ               | 2,624  |     | 3,915  |     |       |     |
|                        |        | 0   |        | 0   | 4,481 | 0   |
| รายได้อื่น ๆ              | 37,859 | .11 | 87,375 | .17 |       | .20 |
|                        |        |     |        |     | 11    |     |
|                        |        | 1   |        | 3   | 5,054 | 5   |
|                        |        | .62 |        | .78 |       | .14 |
+------------------------+--------+-----+--------+-----+-------+-----+
| รายได้รวม               | 2,3    | 100 | 2,3    | 100 | 2,23  | 100 |
|                        | 41,210 | .00 | 26,854 | .00 | 5,342 | .00 |
+------------------------+--------+-----+--------+-----+-------+-----+

2. การเปลี่ยนแปลงในปีที่ผ่านมา

2.1 เมื่อวันที่ 17 เมษายน 2549 บริษัทได้รับสำเนาคำเสนอซื้อหลักทรัพย์ของกิจการ จาก บริษัท
อาหารไทยพัฒนกิจ จำกัด ซึ่งผลของการทำคำเสนอตามที่ ผู้ทำคำเสนอซื้อได้รายงานต่อ กลต. ณ
วันที่ 26 พฤษภาคม 2549 นั้น ทำให้ บริษัท อาหารไทยพัฒนกิจ จำกัด
รวมทั้งบุคคลกลุ่มเดียวกับผู้ทำคำเสนอซื้อ และบุคคลตามมาตรา 258
ของผู้ทำคำเสนอซื้อและบุคคลกลุ่มเดียวกับผู้ทำคำเสนอซื้อแต่ละราย มีจำนวนหุ้นรวมทั้งสิ้น
19,279,648 หุ้น คิดเป็นร้อยละ 91.81

2.2 เมื่อวันที่ 17 พฤษภาคม 2549 บริษัทได้ทำการตกลงขายมูลหนี้ และหุ้นสามัญของ บริษัท
อิน-ซีซั่นส์ ฟู้ดส์ จำกัด ซึ่งเป็นบริษัทร่วม ให้แก่ผู้ที่สนใจซื้อ โดยตกลงขายมูลหนี้ไปในราคา 25
ล้านบาทซึ่งเท่ากับมูลค่าของหนี้จริง ส่วนหุ้นสามัญจำนวน 2 ล้านหุ้น ราคาหุ้นละ 10 บาทเป็นเงิน
20 ล้านบาท ตกลงขายในราคา 2 ล้านบาท ทั้งนี้เนื่องจากบริษัท อิน-ซีซั่นส์ ฟู้ดส์ จำกัด
มีผลขาดทุนเกินทุนจดทะเบียนไปแล้ว รวมเป็นเงินที่ขายได้ทั้งสิ้น 27 ล้านบาท

2.3 เมื่อวันที่ 31 ตุลาคม 2549 บริษัทได้ตกลงขายหุ้นสามัญของบริษัท สยามเรดี้ฟู้ด จำกัด
ซึ่งเป็นบริษัทร่วม ที่บริษัทถืออยู่ร้อยละ 45 จำนวน 112,500 หุ้น ในราคาหุ้นละ 100 บาท
ซึ่งเป็นราคาตามมูลค่าหุ้น(par value) รวมเป็นเงิน 11,250,000 บาท ให้แก่ผู้ที่สนใจ
อนึ่งมูลค่าเงินลงทุนตามบัญชีในบริษัท สยามเรดี้ฟู้ด จำกัด ณ วันที่ 30 กันยายน 2549 เท่ากับ
7.73 ล้านบาท มีกำไรจากการขาย 3.52 ล้านบาท

2.4 เมื่อวันที่ 13 ตุลาคม 2549 เกิดอุทกภัยครั้งใหญ่ในภาคเหนือ และภาคกลางของประเทศ
ส่งผลให้ไร่ข้าวโพดหวานของบริษัท ที่อำเภอชัยบาดาล จังหวัดลพบุรี ถูกน้ำท่วมเสียหายทั้งหมด
คิดเป็นมูลค่า 4.50 ล้านบาท

  2.5 บริษัท อีสเทิร์น ซีบอร์ด อินดัสเตรียล เอสเตท (ระยอง) จำกัด ซึ่งเป็นบริษัทร่วมดำเนิน

ธุรกิจพัฒนาที่ดินเป็นนิคมอุตสาหกรรม เพื่อขายให้ลูกค้า และให้เช่าโรงงานสำเร็จรูป
มีผลประกอบการที่ดีในปี 2549 ทำให้บริษัทมีส่วนแบ่งกำไรตามสัดส่วนของการถือหุ้นเป็นเงิน 59.35
ล้านบาท

  2.6 บริษัทได้พัฒนาพันธุ์สับปะรดและหาวิธีปรับปรุงคุณภาพดินเสมอมา ทำให้ในปี 2549

ผลผลิตสับปะรดต่อไร่เฉลี่ยของบริษัทสูงขึ้นจากปีก่อนร้อยละ 3.91

3. แนวโน้มภาวะอุตสาหกรรมและสภาพการแข่งขันในอนาคต

ในปี 2550 คาดว่า ภาวะการแข่งขันจะมีมากยิ่งขึ้น
เนื่องจากมีโรงงานแห่งใหม่เปิดดำเนินการอีกหลายรายโดยเฉพาะภาคตะวันออกเพิ่มขึ้นอีก 4 ราย
ขณะที่ปริมาณวัตถุดิบคาดว่ามีปริมาณน้อยกว่าปี 2549 จึงมีการแย่งซื้อสับปะรดกันมาก
อีกทั้งสภาวะความแห้งแล้งในประเทศ ทำให้คุณภาพผลไม้ไม่ดี
ดังนั้นสับปะรดจึงมีราคาสูงขณะที่ประเทศคู่แข่งขัน เช่น ฟิลิปปินส์ และอินโดนีเซีย
ราคาไม่ผันผวนและต่ำกว่าของไทยราวร้อยละ 30-40 เนื่องจากผู้ผลิตในต่างประเทศเหล่านั้น
ทำไร่ของตนเอง จึงไม่มีการแย่งซื้อสับปะรดกัน
ทั้งนี้ตลาดต่างประเทศก็ไม่อาจปรับราคาขายให้สูงขึ้น และการอ่อนค่าของเงินดอลล่าร์สหรัฐฯ
ก็จะมีผลกระทบต่อรายได้และกำไรของบริษัทด้วย

การแข่งขันด้านการตลาด จะมีมากกว่าปีที่ผ่านมา
ทั้งจากการแข่งขันระหว่างโรงงานผู้ผลิตในประเทศ ภาวะเศรษฐกิจโลกที่อยู่ระหว่างการฟื้นตัว
การกีดกันทางการค้าด้วยข้อกำหนดต่าง ๆ เช่น เรื่องสิ่งแวดล้อม การใช้แรงงานเด็ก
และการตั้งกำแพงภาษีสินค้านำเข้า เป็นต้น และภาวะสงความในแถบตะวันออกกลางที่ยังคงมีอยู่
อย่างไรก็ตามบริษัทได้ศึกษาวิธีการต่าง ๆ เพื่อคงส่วนแบ่งตลาดไว้
โดยให้ความสำคัญในการผลิตสินค้าที่มีคุณภาพ และให้บริการที่ดีเพื่อให้ลูกค้าเกิดความพึงพอใจ
และซื้อสินค้าจากบริษัทต่อไป